Я пачаў земляка супакойваць і нават парадаваўся за яго, што яму зрабіў выдатную рэкламу пенсіянер з Баранавіч. “Уяўляеш, які ты цяпер вялікі чалавек у нашым райцэнтры: цябе параўналі з рэвалюцыянерам-нарадавольцам Ігнатам Грынявіцкім, з нацыянальным героям Польшчы, Беларусі, ЗША, Францыі Тадэвушам Касцюшкам, ды яшчэ сваяком зрабілі… ну, гэта не кожнаму такое шанцуе. Дый і людзі ў райвыканкаме даведаліся, хто такі Грынявіцкі і калі ён жыў, хто такі Касцюшка… Пасля такіх асобаў цябе ўжо чапаць не будуць…” — супакоіў я сябра. Ён усміхнуўся і мы… развіталіся.